Tim nazzjonali tal-futbol tal-Arġentina It-tim nazzjonali tal-futbol tal-Arġentina jirrapreżenta lill-Arġentina fid-dixxiplina tal-futbol u hu mmexxi mill-Asociación del Fútbol Argentino. "La Selección", jew kif inhuma magħrufa wkoll bħala l-"Albicelestes", dehru f'ħames finali tat-Tazza tad-Dinja, fosthom l-ewwel finali tal-1930 li kienu tilfu kontra l-Urugwaj. Fiż-żewġ dehriet ta' wara fil-finali ta' din il-kompetizzjoni huma ħarġu rebbieħa, meta fl-1978 u fl-1986 għelbu lill-Olanda u lill-Ġermanja tal-Punent rispettivament. Fil-kompetizzjoni reġjonali tal-Copa América, l-Arġentina rebħitha 14-il darba (inklużi tliet edizzjonijiet tal-kampjonat Sud-Amerikani fl-1941, l-1945 u l-1946). It-tim rebaħ ukoll it-Tazza tal-Konfederazzjonijiet fl-1992. Dawn il-plejers ġew imsejjħa għal-logħba ta' ħbiberija kontra r-Russja u n-Niġerja tal-11 u l-14 ta' Novembru 2017 rispettivament.